**לשכת הפרסום הממשלתית (לפ"מ)**

**הודעה בדבר עדכון מסמכי המכרז, דחיית מועד שאלות הבהרה ודחיית מועד הגשת הצעות למכרז מסגרת פומבי מס' 176/09/17 למתן שירותי דפוס אופסט עבור לשכת הפרסום הממשלתית**

ועדת המכרזים של לפ"מ מודיעה בזה על העדכונים הבאים:

1. **שינוי תנאי סף הנקוב בסעיף 4(ד) במכרז כך שיירשם:**

"בית הדפוס בו יבוצעו **כל** עבודות הדפוס עבור המזמין ו/או מי מטעמו ואשר בו נמצאת מעבדת שירותי קדם הדפוס וכן הציוד המפורט בס"ק ב' לעיל, נמצא במרחק של ע**ד 90 ק"מ מהעיר תל אביב**, ובכלל זה, חולון, פתח תקווה, רמלה, ראש העין, ראשון לציון, יבנה, גבעתיים, רמת גן, קריית אונו, בת ים ורחובות, **ירושלים, נתניה, אשקלון וכיוב'".**

1. **הוספת האפשרות להגשת נספח ב' למכרז, טופס הצעת המחיר, כשהוא מודפס (ולא רק בכתב יד).**

**הרישא לנספח ב' תוקנה, כך שירשם:**

"הצעת המחיר תוגש במעטפה נפרדת וסגורה, על גבי מפרט העבודות להלן, כשהיא אינה כוללת מע"מ ונקובה בש"ח.

ניתן למלא את טופס הצעת המחיר בכתב יד או להגישו מודפס בהתאם לבחירת המציע ועפ"י שיקול דעתו. במידה והמציע יחליט להגיש את הנספח בכתב יד, יש להגישו בכתב יד ברור וקריא.

מובהר, כי טופס הצעת המחיר הינו הנספח היחיד שאותו ניתן יהיה להגיש מודפס.

מציע המעוניין לקבל את נספח ב' בפורמט וורד יוכל לפנות לתיבת הדוא"ל: michrazim@lapam.gov.il.

1. **דחיית המועד האחרון לשאלות הבהרה עד ליום ג' 15/05/18, בשעה 12:00.**

יובהר, כי מסמך תשובות לשאלות הבהרה מיום 30/04/18 בטל ויש להתייחס לעדכונים כאמור בהודעה זו בלבד.

1. **דחיית המועד האחרון להגשת הצעות עד ליום ג' 22/05/18, בשעה 12:00.**

את ההצעות יש להגיש לתיבת המכרזים שבמשרדי לפ"מ, רח' אחד העם 9, מגדל שלום, מבואה מזרחית - קומה 15, תל אביב.

מסמך זה יהווה חלק ממסמכי המכרז ויגבר על האמור בהם.